Ivan Popov

Ivan Ivanovitš Popov (Иван Иванович Попов; sündinud 30. jaanuaril 1975 Danilovski rajoonis Volgogradi oblastis) on Venemaa sõjaväelane, kindralmajor.

2023. aasta juulini oli ta Zaporižžjas sõdiva 58. ühendarmee komandör.Vene tippkindral sai armeeladviku kritiseerimise eest sule sappa, Postimees, 13. juuli 2023

 Elulugu 
Ta sündis väikeses talus piirivalvuri peres. 1996 lõpetas Moskva Kõrgema Maavägede Sõjaväekooli ja asus rühmaülemana teenima Venemaa 56. õhudessantpolgus. Antud polgu koosseisus osales Teises Tšetšeenia sõjas. Pärast sõda lõpetas Venemaa Relvajõudude Ühendakadeemia ja suunati Põhja-Kaukaasia sõjaväeringkonna peakorteri operatiivosakonda, osaledes 2008. aasta Gruusia sõjas. Seejärel teenis Venemaa riigikaitse juhtimiskeskuses. 

2015 lõpetas Venemaa Kindralstaabi Sõjaväeakadeemia ja määrati jaanuaris 2016 Adõgees asuva 33. üksiku motoriseeritud laskurbrigaadi komandöriks.https://www.yuga.ru/news/387488/ https://adigea.aif.ru/dontknows/kogo_naznachili_novym_komandirom_maykopskoy_brigady 2015–2017 20. üksiku kaardiväe motoriseeritud laskurbrigaadi komandör, samal ajal Volgogradi sõjaväegarnisoni ülem.https://www.ng.ru/regions/2017-09-18/100_170918forge.html Maist 2018 maini 2022 Musta mere laevastiku 22. armeekorpuse staabiülem ja samal ajal Simferopoli sõjaväegarnisoni ülem. 2022. aasta maist Kaliningradi oblasti 11. armeekorpuse staabiülem. 

2022. aasta juunis juhtis ta Vene vägesid Ukrainas Balaklija piirkonnas, juhtides septembris Ukraina vastupealetungi ajal kaootilist taganemist.https://www.reuters.com/investigates/special-report/ukraine-crisis-russia-base/ Vaatamata lüüasaamisele sai 2023. aasta märtsis kindralmajori auastme ja määrati Zaporižžja suuna eest vastutava 58. armee ülemaks. 

 Vallandamine 
11. juulil 2023 teatas VeTšeka-OGPU Telegrami kanal, et Popov vallandati armee komandöri kohalt kuna nõudis talle alluvate üksuste rotatsiooni. Ta tegi vastava ettekande Venemaa Relvajõudude kindralstaabi ülemale kindral Valeri Gerassimovile väites, et tekkinud suurte kaotuste tõttu vajavad rindel olevad üksused rotatsiooni. Vastuseks süüdistas Gerassimov Popovi ärevuses ja väljapressimises. Pärast seda otsustas Popov edastada teabe ülemjuhataja Vladimir Putinile. Pärast seda, kui ta seda üritas teha, ta vallandati. https://www.dw.com/ru/komanduusij-58j-armiej-rf-zaavil-cto-ego-otpravili-v-otstavku/a-66206518 12. juuli õhtul 2023 pöördus ta oma armee sõdurite poole, kus ta selgitas oma vallandamise põhjusi süüdistades tugevalt Vene relvajõudude juhtkonda.https://t.me/agurulev/3424

Arreteerimine
Popov arreteeriti 17. mail 2024 süüdistatuna pettuses, alates 15. juulist koduarestis. 2025. aasta aprillis mõisteti talle viis aastat vangistust.

Viited

Kategooria:Venemaa kindralid
Kategooria:Sündinud 1975